Koko (bakterioa)

Kokoak esfera-formako bakterioak dira. Esfera-forma hori kokoaren lau zelula-formetako bat da, eta besteak baziloak (barra- edo makila-formakoak), espiriloak (kiribilak) eta bibrioak ("ur-tanta" edo "ilargi-erdi" formakoak) dira. "Koko" terminoa coccus hitz neolatindarretik dator; azken hori, berriz, grezierako kokkos-etik (κόκκος), eta "baia" esan nahi du.

Sailkapena 
Bakterio guztiak bezala, kokoak organismo biziak dira. Espezie batzuen kasuan, zelulak patroi desberdinen arabera multzokatzen dira, eta patroi horiek formaren arabera sailkatzen dira. Diplokokoak binaka taldekatzen dira, eta hainbat generotakoak izan daitezke. Streptococcus generoa, adibidez, estreptokoko izeneko kateetan taldekatzen da. Sarcina generoa, aldiz, 8 zelulako taldetan multzokatzen da, eta kuboide-forma izaten du. Azkenik, Staphylococcus (euskaraz "estafilokoko") generoa 4 zelulako klusterra osatzen du, edo forma irregularra duen mahats-mordo baten itxura hartu.

Erreferentziak

Ikus, gainera 
 Baziloa
 Espiroketak

Kanpo estekak 

Bakterioak
Ingelesetik egindako itzulpenak
Antzinako grezieraz idatzitako artikuluak